
REFERAT DE APROBARE 
privind stabilirea taxelor speciale datorate de persoanele fizice şi juridice din comuna Silivașu de Câmpie în  anul 2025
Conform art. 484 din Legea nr. 227/2015 privind Codul fiscal:
“(1) Pentru funcționarea unor servicii publice locale create în interesul persoanelor fizice şi juridice, precum şi pentru promovarea turistică a localității, consiliile locale, pot adopta taxe speciale. 
(2) Domeniile în care consiliile locale., după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanțele publice locale, cu modificările şi completările ulterioare.
 (3) Taxele speciale se încasează numai de la persoanele fizice şi juridice care beneficiază de serviciile oferite de instituția sau serviciul public de interes local, potrivit regulamentului de organizare şi funcționare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu."

În cursul anilor precedenţi Consiliul local al comunei Silivașu de Câmpie, a aprobat şi a emis la iniţiativa compartimentelor de specialitate din cadrul Primăriei comunei Silivașu de Câmpie hotărâri de stabilire a unor taxe speciale.

Odată cu aprobarea acestor hotărâri s-au aprobat şi regulamentele de încasare şi utilizare a taxelor speciale stabilite, întocmite de către compartimentele de specialitate, prin care s-au determinat condiţiile în care se pot percepe taxele speciale, modul în care se obţine acordul persoanelor fizice şi juridice plătitoare, modul de repartizare a acestora precum şi modul de constatare, urmărire şi încasare a acestora.

Întrucât cuantumul taxelor speciale nu este stabilit prin Codul fiscal, ci prin hotărâre a consiliului local, acestea nu intră sub incidența indexării conform art. 491 din Legea nr. 227/2015 privind Codul Fiscal, cu modificările şi completările ulterioare.
Conform art. 489 din Legea nr. 227/2015 privind Codul Fiscal:

 „(1) Autoritatea deliberativă a administraţiei publice locale, la propunerea autorităţii executive, poate stabili cote adiţionale la impozitele şi taxele locale prevăzute în prezentul titlu, în funcţie de următoarele criterii: economice, sociale, geografice, precum şi de necesităţile bugetare locale, cu excepţia taxelor prevăzute la art. 494 alin. (10) lit. b) şi c).

(2) Cotele adiţionale stabilite conform alin. (1) nu pot fi mai mari de 50% faţă de nivelurile maxime stabilite în prezentul titlu.

(3) Criteriile prevăzute la alin. (1) se hotărăsc de către autoritatea deliberativă a administraţiei publice locale”.

Referitor la taxa specială de salubrizare, menționăm următoarele:

Pentru anul 2025 cuantumul taxei de salubrizare pentru utilizatorii casnici se menține la se majoreaza , după cum urmează:
· taxă utilizatori casnici  - persoane fizice: 7,5 lei/pers/luna;

· taxă utilizatori noncasnici – persoane juridice (operatori economici, instituţii publice, asociaţii non-profit altele decât asociaţiile de proprietari/locatari, etc), profesii liberale (cabinete de avocatură, birouri de expertiză, birouri notariale, birourile executorilor judecătorești, cabinete medicale, etc.): 13 lei/locatie/luna;

Având în vedere cele precizate mai sus, propunem spre aprobare Proiectul de hotărâre privind stabilirea taxelor speciale datorate de persoanele fizice şi juridice din comuna Silivașu de Câmpie în  anul 2025, în forma prezentată.

